Ramones

Ramones Gründung:  1974 Auflösung:  1996 Intanetseitn:  www.ramones.com Musikrichtung:  Punkrock  Gründungsmitglieda Gsang:  Joey Ramone Gitar:  Johnny Ramone Boss:  Dee Dee Ramone Schlogzeig:  Tommy Ramone Spätare Mitglieda Schlogzeig:  Marky Ramone Schlogzeig:  Richie Ramone Schlogzeig:  Elvis Ramone Boss:  C.J. Ramone

Di Ramones woan a Musigruppn aus New York City, in die USA. Si götn als Prototüp von da Punkbänd, obwui des Woat Punk eigentli eascht späta im Zusommenhong mit aner britischn Subkultur enstondn is. Sie hobn in Mitte von die 1970er eigentli eher unobsichtli a neige Musirichtung gschoffn, wals die domois produzierte Rockmusi im Zeitoita von Pink Floyd und Led Zeppelin net austehn hobn kennan. Ihre Musi orientiert si an anige wenige Vorbüda, wie zum Beispui The Who, die Kinks, die Beach Boys, die Stooges, MC5 undn amerikanischn Rock'n'Roll da 1950er Joa. Tüpisch woan anfoche Harmonien und Struckturn, oba a es völlige föhn von Solos, Intros und Übageängan. Damit hobns quasi as komplette Gegental zu andere Musikrichtungan wie Art Rock, Progressive Rock oder Fusion erschoffn. Deswegn hobns ernare Liada aber immer extrem schnö und Laut gspüt, wos boid erna Markenzeichn wuadn is. Gleich anfoch wie die Komposition woan a die Texte, de wos sie oft wia die Reime von an Klankind angheat hobn, aba in Wirklichkeit genau auf die sozialn Probleme der 1970er Joa eingongen san.

 Im Netz 
 offizelle Ramones Intanetseitn (auf Englisch)
 Info ibas Ramones Musical (Deitsch)
 Intanetseitn vom easchtn Ramones Museum in Berlin

Kategorie:Punkband